ଭୁବନେଶ୍ୱର, ଡିସେମ୍ବର ୧୫(ଲୋକାଲ ୱାୟାର): ଜଣାଶୁଣା ପ୍ରକାଶକ ସଂସ୍ଥା 'ଟାଇମ୍ ପାସ୍' ପକ୍ଷରୁ ରବିବାର ରାଜଧାନୀର କେଶରୀ ହୋଟେଲ ଠାରେ ୩୦ଟି ପୁସ୍ତକର ମାରାଥନ ଲୋକାର୍ପଣ ଉତ୍ସବ ଅନୁଷ୍ଠିତ ହୋଇ ଯାଇଛି ।
ଏହି ଅବସରରେ କିଏ ନିଜର ଗଳ୍ପ ବହିକୁ ତାଙ୍କ ଘର ପାଖରେ ବୁଲୁଥିବା ଡଜନେ କୁକୁରଙ୍କୁ ସମର୍ପିତ କରିଥିଲେ ତ କିଏ ନିଜ ଛାତ୍ରଙ୍କ ହାତରେ ନିଜ କବିତା ପୁସ୍ତକକୁ ଉନ୍ମୋଚନ କରାଇଥିଲେ ।
କିଏ ନିଜ ବହିର ଉନ୍ମୋଚନ ପାଇଁ ବସିଥିବା ଅତିଥି ମାନଙ୍କ ମଧ୍ୟରୁ ନିଜ ଇଚ୍ଛାରେ ଜଣଙ୍କୁ ଚୟନ କରୁଥିଲେ ତ ପୁଣି କିଏ ୨୨୫ ଟଙ୍କାର ବହିକୁ ୪୫୧ ଟଙ୍କାରେ ନିଲାମରେ କିଣି ନେଉଥିଲେ ।
ବିଶିଷ୍ଟ କଥାଶିଳ୍ପୀ ପଦ୍ମଜ ପାଳଙ୍କ ଶ୍ରେଷ୍ଠ ଗଳ୍ପ ଓ 'ହାଏ ମୁନି, କେମିତି ଅଛ', ସୀତେଶ ତ୍ରିପାଠୀ, ଦେବବ୍ରତ ମଦନରାୟ ଓ ଦେବପ୍ରସାଦ ଦାଶଙ୍କ ଶ୍ରେଷ୍ଠ ଗଳ୍ପ, ଦେବଦାସ ଛୋଟରାୟଙ୍କ 'ମଲ୍ଲିକା'ର ଦ୍ୱିତୀୟ ସଂସ୍କରଣ, ଜୟନ୍ତୀ ରଥଙ୍କ 'ଝିଅର ଚିଠି', ମୃଣାଳ ଚାଟାର୍ଜୀଙ୍କ 'କୁକୁର କାହାଣୀ', କେଦାର ମିଶ୍ରଙ୍କ 'ରାଗ କେଦାର', ସଞ୍ଜୟ ମିଶ୍ରଙ୍କ 'ଚିତ୍ର', ଗୋଲକ ଦଳାଇଙ୍କ 'ସ୍ମୃତି ଫୁଲ ତୁମେ', ମମତା ତ୍ରିପାଠୀଙ୍କ 'ଚୂନା ଚୂନା ଜୋଛନା', ଆନପା ମାରାଣ୍ଡିଙ୍କ 'ରଙ୍ଗ ଦେଖି ସାପ ଚିହ୍ନେ ସମାୟ ସୋରେନ୍', ନନ୍ଦିତା ମହାନ୍ତିଙ୍କ 'ରାସ୍ତା କଡ଼ ଝିଅ', ସରୋଜ ବଳଙ୍କ 'ପ୍ରେମ ପହଣ୍ଡି' ଉତ୍ସବରେ ଲୋକାର୍ପିତ ହୋଇଥିଲା ।
ଏଥିସହ ସୁନିଲ ପୃଷ୍ଟି, ପ୍ରମିଳା ଶତପଥି, ପଲ୍ଲବୀ ନାୟକ ଓ ଡ. ବନଜା ନାୟକଙ୍କ ପୁସ୍ତକର ମଧ୍ୟ ଲୋକାର୍ପଣ ହୋଇଥିଲା ।
୩୦ ବର୍ଷରୁ କମ୍ ବୟସର ୩୦ ନବପ୍ରତିଭାଙ୍କ ଗଳ୍ପ ଓ କବିତାକୁ ନେଇ ସରୋଜ ବଳଙ୍କ ସମ୍ପାଦନାରେ ପ୍ରସ୍ତୁତ 'ଉଦୟ ରାଗ'ର ଦ୍ୱିତୀୟ ସଂସ୍କରଣ ସହ ଲୋପାମୁଦ୍ରା ମିଶ୍ର, ବିସ୍ମିତାରାଣୀ ସାହୁ, ନିରୂପମା ବେହେରା, ସୌମ୍ୟରଞ୍ଜନ ଖେଡ଼ୀ, ଲାବଣ୍ୟ ନାୟକ, ଗୀତାଞ୍ଜଳି ମହାରଣା, ସ୍ମୃତିପ୍ରଭା ସାହୁ, ବରଦା ପ୍ରସାଦ ଜେନା, ପ୍ରଶାନ୍ତ ମହାପାତ୍ର, ଶୁଭଶ୍ରୀ ମହାରଣାଙ୍କ ଦ୍ୱାରା ପ୍ରଥମ ଥର ପାଇଁ ରଚିତ ପୁସ୍ତକଗୁଡ଼ିକୁ ଅତିଥିମାନେ ଉନ୍ମୋଚନ କରିଥିଲେ ।
ବିଶିଷ୍ଟ କଥାକାର ଗାୟତ୍ରୀ ସରାଫ, ଡ. ଅର୍ଚ୍ଚନା ନାୟକ, ଡ. ହିରଣ୍ମୟୀ ମିଶ୍ର, ରବି ସ୍ୱାଇଁ ଏବଂ ଡ. ଜୟନ୍ତୀ ରଥ ଅତିଥି ଭାବେ ଯୋଗ ଦେଇ ପୁସ୍ତକ ଗୁଡ଼ିକର ଲୋକାର୍ପଣ କରିଥିଲେ ।
କାର୍ଯ୍ୟକ୍ରମକୁ ଟାଇମ୍ ପାସ୍ ର ନିର୍ଦ୍ଦେଶକ ସରୋଜ ବଳ ସଞ୍ଚାଳନ କରିଥିବା ବେଳେ ଅବିନାଶ ସାହୁ, ବଳରାମ ନାୟକ, ପି. ପ୍ରିୟଦେବ, ବେଦପ୍ରକାଶ ନାୟକ ଏବଂ ବିକ୍ରମ ମଲ୍ଲିକ ସହଯୋଗ କରିଥିଲେ ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
